**Magyar Schönstatti Családmozgalom**

**Gyermekvédelmi Szabályzata**

Tartalom

Tartalom

[PREAMBULUM 4](#_Toc169976489)

[I. ALAPELVEK 5](#_Toc169976490)

[1.1. Az áldozat az első 5](#_Toc169976491)

[1.2. Az igazság a cél 5](#_Toc169976492)

[1.4. A kiengesztelődés fontossága, és a további bántalmazások elkerülésére törekvés 5](#_Toc169976493)

[1.4. Biztonságos közeg (független, prekoncepció mentes szemlélet) 5](#_Toc169976494)

[II. FOGALMAK 5](#_Toc169976495)

[2.1. Emberi méltóság 5](#_Toc169976496)

[2.2. Gyermekvédelem 5](#_Toc169976497)

[2.3. Kiskorú 6](#_Toc169976498)

[2.5. Sérülékeny felnőtt 6](#_Toc169976499)

[2.6. Gyermekeket érintő veszélyeztetés 6](#_Toc169976500)

[2.6. Bántalmazás vagy abúzus 6](#_Toc169976501)

[2.7. Zéró tolerancia a gyermekek bántalmazásában 6](#_Toc169976502)

[III. A SZABÁLYZAT HATÁLYA 7](#_Toc169976503)

[3.1. A Szabályzat személyi hatálya 7](#_Toc169976504)

[3.2. A Szabályzat szervezeti hatálya 7](#_Toc169976505)

[3.3. A Szabályzat tárgyi hatálya 7](#_Toc169976506)

[IV. MEGELŐZÉS – PROAKTIVITÁS 8](#_Toc169976507)

[4.1. Bevezető rendelkezések 8](#_Toc169976508)

[4.2. Személyi oldal (felelősségi körök Magyar Schönstatti Családmozgalom gyermekvédelmi rendszerében) 8](#_Toc169976509)

[4.2.1 Általános felelősség: 8](#_Toc169976510)

[4.2.2. A Házigazda, a gyermekfoglalkoztatásért felelős és a gyermekvédelmi felelős feladatköre: 8](#_Toc169976511)

[4.2.3. A gyermekvédelmi felelős feladatai: 8](#_Toc169976512)

[4.3. Tárgyi oldal (a prevenció eszközei a Magyar Schönstatti Családmozgalom gyermekvédelmi rendszerében) 9](#_Toc169976513)

[4.3.1. Képzés, felkészítés 9](#_Toc169976514)

[4.3.2. Tájékoztatás 9](#_Toc169976515)

[V. ELJÁRÁSREND 10](#_Toc169976516)

[5.1. Bevezető rendelkezések 10](#_Toc169976517)

[5.2. Eljárás megindítása 10](#_Toc169976518)

[5.3. A kivizsgálás 11](#_Toc169976519)

[5.3.1. A tényállás tisztázása: 11](#_Toc169976520)

[5.3.2. Az információk értékelése, intézkedések: 11](#_Toc169976521)

[VI. ZÁRÓ RENDELKEZÉSEK 12](#_Toc169976522)

[6.1. Monitoring 12](#_Toc169976523)

[6.2. A Szabályzat felülvizsgálata 12](#_Toc169976524)

[6.4. A Szabályzat hatálya 12](#_Toc169976525)

[1.sz melléklet: A gyermekfoglalkoztatókra vonatkozó szabályozás 13](#_Toc169976526)

# PREAMBULUM

„Engedjétek hozzám jönni a kisgyermekeket, és ne akadályozzátok őket, mert ilyeneké az Isten országa.” (Márk 10, 13)

Az ember teremtettségéből fakadó méltósága olyan érték, amelyet óvni és őrizni kell.

Az érzékeny, emberséges és prekoncepcióktól mentes hozzáállás követelményét mindenki vonatkozásában alkalmazni kell.

A megtörtént események ne maradjanak következmény nélkül, és ezek a jövőben ismét ne történhessenek meg. Cél, hogy a Schönstatt Családmozgalom tagja, alkalmazottja vagy a vele kapcsolatban álló személy által megvalósított cselekedet *megfelelő módon és súllyal* legyen kezelve.

Másfelől a Magyar Schönstatti Családmozgalom munkavállalóit, önkénteseit vagy bármely harmadik személyt is védeni szükséges az esetleges alaptalan bejelentésekből fakadó következményektől.

A fenti követelmények alkalmazása során megfelelő egyensúlyt kell alkalmazni, és a fenti védelmet úgy kialakítani, hogy az eljárás kellő érzékenységet tanúsítson a bejelentők és a külvilág irányába, nem riasztva el őket a valós sérüléseik felfedésétől, ezek orvoslásának lehetőségétől.

A jelen szabályzat tárgyában kelt bejelentéseket minden esetben ki kell vizsgálni.

# I. ALAPELVEK

## 1.1. Az áldozat az első

A Magyar Schönstatti Családmozgalom elutasítja a bántalmazás minden formáját. A jelen Gyermek- és ifjúságvédelmi szabályzat a bántalmazottak és a Magyar Schönstatti Családmozgalom közösségének védelmében jött létre.

## 1.2. Az igazság a cél

Jelen szabályzattal célunk az igazság szolgálata, az érintett személyek érdekeinek és javának figyelembe vételével.

A Magyar Schönstatti Családmozgaloma jelen szabályzat és eljárásrend használatakor mindenkor tisztelettel és méltósággal bánik a bejelentést tevő személyekkel és nyitottsággal fordul családjuk felé.

**1.3.Transzparencia**

Az áttekinthető, felelős és számon kérhető vizsgálat és eljárási folyamat a közösség iránti bizalom erősítését szolgálja.

## 1.4. A kiengesztelődés fontossága, és a további bántalmazások elkerülésére törekvés

A Magyar Schönstatti Családmozgalom törekszik a visszaélések megelőzésére, a kiengesztelődés szolgálatára, a bántalmazásokkal való szembenézésre, azok elismerésére, bocsánatkérésre az áldozatoktól és a gyógyulásuk elősegítésére.

## 1.4. Biztonságos közeg (független, prekoncepció mentes szemlélet)

Jelen szabályzat megalkotásával a Magyar Schönstatti Családmozgalom fontosnak tartja, hogy a jelen szabályzat és eljárásrend betartásával a közösség - beleértve ebbe a munkatársakat és szolgálattevőket, önkénteseket is – minden tagja biztonságban érezhesse magát annak tudatában, hogy minden érintettet megillet az előítéletmentesség és mindenkinek joga van az igazságos és pártatlan eljáráshoz, valamint az ártatlanság vélelméhez.

# II. FOGALMAK

## 2.1. Emberi méltóság

Az emberi méltóság mindazon értékek összességét jelöli, amelyek az embernek és csakis az embernek, mégpedig minden egyes embernek, származásától, fejlettségi szintjétől, műveltségétől, tulajdonától stb. függetlenül a sajátjai. Az emberi méltóság az a megbecsülés és tisztelet, mely minden egyes embernek kijár személy volta miatt.

## 2.2. Gyermekvédelem

A gyermekek védelme proaktív megközelítésben mindazon tényezők biztosítása, amelyek a gyermekek egészséges fizikai, érzelmi, értelmi és erkölcsi fejlődéséhez szükségesek. Nem csupán a veszélyeztető tényezők elhárításáról van szó, nem  csak a megtörtént sérelmek gyógyításáról, hanem az egész ember jogait és méltóságát biztosító közegről és tevékenységről.

## 2.3. Kiskorú

Kiskorú az, aki a tizennyolcadik életévét nem töltötte be. (Polgári Törvénykönyv 2:10. §)

Vos estis: „kiskorú”: mindenki, aki a 18. életévét még nem töltötte be vagy a törvény erejénél fogva a kiskorúval egyenlő elbánás alá esik.

**2.4. Mozgalom Gyermekvédelmi Felelőse**

A gyermekvédelmi felelős speciális tapasztalattal rendelkező, megbízott szakember, aki lehetőleg minden érintettet támogató rendszert koordinálja, de feladatát team munkában valósítja meg.

## 2.5. Sérülékeny felnőtt

Olyan 18. életévét betöltött személy, aki mentális vagy egyéb (kor, életkori szakasz, betegség, stb.) kiszolgáltatottság, sérülékenység miatt közösségi ellátásra szorul, és nem képes magát megvédeni az akarva vagy akaratlanul elkövetett károkozásokkal szemben.

## 2.6. Gyermekeket érintő veszélyeztetés

A veszélyeztetés fogalmát gyermekekre vonatkozóan a magyar gyermekvédelem az 1997. évi XXXI. törvény a Gyermekvédelemről (továbbiakban Gyvt. ) rögzíti a gyermekek jogait, és ezek között az 6. § 5. pontjában ez áll: *„A gyermeknek joga van emberi méltósága tiszteletben tartásához, a bántalmazással – fizikai, szexuális vagy lelki erőszakkal -, az elhanyagolással és az információs ártalommal szembeni védelemhez.*

A veszélyeztetettség olyan – a gyermek vagy más személy által tanúsított – magatartás, mulasztás vagy körülmény által kiváltott állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza (Gyvt. 5. §)

Veszélyeztetés tehát jelenti az alapvető fizikai és/vagy lelki szükségletek elhanyagolását és/vagy a gyermek fizikai, érzelmi, szexuális vagy egyéb bántalmazását (abúzus).

## 2.6. Bántalmazás vagy abúzus

Gyűjtőfogalom, magában foglalja a gyermekekkel és sérülékeny felnőttekkel szemben történő erőszak és visszaélés minden formáját, amely következtében az érintett fizikai, szellemi vagy érzelmi sérülést, vagy gazdasági hátrányt szenved.

Bántalmazás, ha valaki sérülést, fájdalmat okoz egy gyermeknek (vagy sérülékeny felnőttnek), vagy, ha a gyermek vagy sérülékeny felnőtt sérelmére elkövetett cselekményt – noha tud róla, vagy szemtanúja – nem akadályozza meg, illetve nem jelenti. A gyermeket bántalmazás érheti családon belül, illetve családon kívül.

## 2.7. Zéró tolerancia a gyermekek bántalmazásában

Kifejezetten az erőszakkal és nem az erőszak helyzetben lévő emberekkel (akár elkövetőkkel) szembeni zéró tolerancia. Tehát zéró tolerancia a fizikai bántalmazással, az érzelmi bántalmazással, az elhanyagolással/elhanyagoló bánásmóddal, a szexuális bántalmazással szemben.

# III. A SZABÁLYZAT HATÁLYA

## 3.1. A Szabályzat személyi hatálya

(1) A jelen szabályzat mindenekelőtt vonatkozik az elkövetéskor kiskorú személyre (gyermekre) és a sérülékeny felnőttekre *(védett személyi kör)*. A jelen szabályzatot mindenkor az ő érdekeikre figyelemmel kell értelmezni.

(2) A jelen Szabályzat személyi hatálya továbbá kiterjed:

* a Magyar Schönstatti Családmozgalom
  + alkalmazottaira,
  + szülőkre, gondviselőkre,
  + a védett csoport vonatkozásában tevékenykedő szerződéses partnereire;
  + a védett csoport vonatkozásában tevékenykedő önkénteseire;

## 3.2. A Szabályzat szervezeti hatálya

Jelen Szabályzat a Magyar Schönstatti Családmozgalom által szervezett azon programokra, helyszínekre vonatkozik, amelyek a Schönstatt Mozgalom keretében szerveződnek és amelyeken -a szülők, gondviselők kérésére-, gyermekeik szervezett megőrzése, foglalkoztatása történik.

## 3.3. A Szabályzat tárgyi hatálya

Jelen Szabályzat mindenekelőtt vonatkozik a kiskorúakat és sérülékeny felnőtteket érintő illetve veszélyeztető bántalmazások körére, beleértve a fizikai, érzelmi, szexuális és egyéb bántalmazási formákat és egyéb veszélyeztető helyzeteket.

# IV. MEGELŐZÉS – PROAKTIVITÁS

## 4.1. Bevezető rendelkezések

(1) A gyermekek, fiatalok valamint a sérülékeny felnőttek védelmének elsődleges eszköze a megelőzés, amely proaktív tevékenység mindenekelőtt azon környezet biztosítását jelenti, amely az érintettek számára biztonságot nyújt.

(2) A jelen Szabályzat hatálya alá tartozó ügyekben valamennyi érintettnek olyan magatartást kell tanúsítania, hogy az az (1) bekezdésben előírt célok megvalósulását elősegítse.

(3) A fentiek érdekében minden érintettnek tisztában kell lennie ezen elvekkel, és együtt kell működnie a megvalósításukban.

(4) Amennyiben bármely fogalom vagy alkalmi program további értelmezést kíván, úgy az alábbiak helyi szabályozás formájában bővíthetők.

## 4.2. Személyi oldal (felelősségi körök Magyar Schönstatti Családmozgalom gyermekvédelmi rendszerében)

### 4.2.1 Általános felelősség:

Minden olyan személynek, aki a védett személyi kör (kiskorúak és sérülékeny felnőttek) vonatkozásában bármilyen minőségben tevékenykedik, tisztában kell lennie az ezzel kapcsolatos kötelezettségeivel, és ennek megfelelően kell magatartását alakítania, továbbá köteles az érintettek irányában legjobb tudása szerint, és az ő érdekeikre messzemenő figyelemmel, segítő hozzáállással eljárni.

### 4.2.2. A Házigazda, a gyermekfoglalkoztatásért felelős és a gyermekvédelmi felelős feladatköre:

Gyermekfoglalkoztatáson –melyre a szülő, gondviselő kérése alapján kerül sor- a program Házigazdája illetve az általa a Gyermekfoglalkoztatási feladatokkal megbízott 18. életévet betöltött személy a felelős.

Kisebb jogsérelem esetén a sértett fél (szülő, gondviselő) jelzéssel elsőként ezen személyek felé élhet, bízva abban, hogy a probléma így kerülhet a legrövidebb úton és időn belüli orvoslásra. Amennyiben nem oldódik meg a probléma vagy komolyabb jogsérelemről van szó, szóban vagy írásban bejelentéssel élhet a Központ üzemeltetésvezetőjénél. A üzemeltetésvezetőnek minden bejelentést továbbítania kell a Mozgalom Gyermekvédelmi Felelőse felé , aki az ügy súlyának megfelelően az üzemeltetésvezető segítségével és vele egyeztetve kivizsgálja azt. Az ügy kivizsgálásának titkosságát, a bejelentő személyének védelmét az üzemeltetési vezető biztosítja.

A Gyermekvédelmi felelős az érintettek bevonásával, jelen szabályzat rendelkezései szerint kivizsgálja az ügyet, amelyről értesíti a Mozgalom vezetőjét is.

A jelen szabályzatban foglaltak megvalósulásáért, megvalósításáért – amennyiben a szabályzat másképpen nem rendelkezik – a Mozgalom Gyermekvédelmi felelőse tartozik felelősséggel.

### 4.2.3. A gyermekvédelmi felelős feladatai:

(1) A Mozgalom Gyermekvédelmi felelősét a mozgalom vezetője jelöli ki.

A kijelölés megtörténtéig az üzemeltetési vezető látja el a gyermekvédelmi felelős feladatait.

(2) A gyermekvédelmi felelős feladatai különösen az alábbiak:

* Gondoskodik arról, hogy a jelen szabályzatot, az ebből fakadó jogaikat és kötelezettségeiket a szervezeti egység minden munkatársa illetve érintett személye megismerhesse. A Házigazdán keresztül gondoskodik arról, hogy az érintett gyermekekkel foglalkozó gyermekfelügyeletet ellátó fiatalok, önkéntesek a szabályzat részleteit és szellemiségét megismerjék a program kezdete előtt.
* Bejelentés esetén értesíti a Mozgalom vezetőjét, számára átadja az üggyel kapcsolatos összes információt, és segíti az eset körülményeinek tisztázását.
* Haladéktalanul felveszi a kapcsolatot az érintett személyekkel közvetlenül vagy az üzemeltetés vezetőn keresztül és megkezdi az ügy kivizsgálását.
* Szükség, igény esetén segítséget nyújt pszichológussal vagy más szakemberrel való kapcsolatfelvételben.
* Tájékoztatást ad a kivizsgálását követően az üggyel kapcsolatos lépésekről, illetve a kivizsgált sérelemre vonatkozó döntésekről, intézkedésről minden érintettnek.

## 4.3. Tárgyi oldal (a prevenció eszközei a Magyar Schönstatti Családmozgalom gyermekvédelmi rendszerében)

### 4.3.1. Képzés, felkészítés

* A munkatársak alkalmazása, (akár szerződéses, akár önkéntes) közreműködőkigénybevétele előtt, tájékoztatni kell őket a jelen szabályzatról és fel kell készíteni őket a kiskorúak védelmére.
* A felkészítésről, tájékoztatásról a nevezett rendezvény felelőse (Házigazdája) gondoskodik.

### 4.3.2. Tájékoztatás

* Jelen szabályzat hatályos változatát mindenkor, bárki számára elérhetővé kell tenni az óbudavári képzőház fali újságján illetve Magyar Schönstatti Családmozgalom honlapján.
* A központi gyermekvédelmi felelős gondoskodik arról, hogy a gyermekvédelmi szabályzat tárgyában az érintettek számára a tevékenységüket segítő tájékoztatók elérhetők legyenek.

# V. ELJÁRÁSREND

## 5.1. Bevezető rendelkezések

(1) A jelen fejezetben meghatározott eljárásrend célja, hogy a Magyar Schönstatti Családmozgalom tudomására jutott és megvalósult bántalmazások részletei minél részletesebben feltárásra kerülhessenek, és a megfelelő intézkedések megtehetők legyenek.

(2) A jelen fejezetnek nem célja az állami szabályozás melletti párhuzamos eljárásrend kiépítése. Ennek megfelelően ezen fejezet kizárólag azon eljárási *– mindenekelőtt kivizsgálási –* jogcselekményeket tartalmazza, amelyek útján a Magyar Schönstatti Családmozgalom megfelelő szintű bizonyosságot szerezhet az adott bejelentéssel érintett ügyben illetve az illetékes személyt döntési helyzetbe hozzák, és lehetővé teszik a vonatkozó jogterület szerinti intézkedések megtételét.

(3) Abban az esetben, amennyiben az állami hatóságok részéről hatósági-, büntető- vagy más peres eljárás van folyamatban, úgy ennek jogerős lezárásáig a Magyar Schönstatti Családmozgalom vonatkozó belső eljárása (a vezetőség döntése alapján) felfüggesztésre kerülhet.

(5) A Magyar Schönstatti Családmozgalomnak mindenben be kell tartania és be kell tartatnia a vonatkozó állami jogi szabályozást.

## 5.2. Eljárás megindítása

(1) **Bejelentés megtétele**

Amennyiben bármely, a jelen szabályzat hatálya alá tartozó személynek az állami törvényben leírt norma sérülése, jogtalan sérelem, vagy ha másokkal szembeni jogsértést tapasztal, tudomására jut, azt köteles jelezni az üzemeltetés vezető felé.

(2) **Bejelentés tevője:** Bárki tehet bejelentést.

(3) **Bejelentés címzettje:** A bejelentést elsődlegesen a nevezett rendezvény felelős Házigazdája vagy a Központ üzemeltetésvezetője felé kell megtenni. Ezen címzettek a bejelentést haladéktalanul kötelesek a központi gyermekvédelmi felelős számára továbbítani.

(4) **Bejelentés tartalma:** A bejelentés tartalmazza a lehető legtöbb részletet, vagyis a cselekmény helyét és idejét, a részt vevő vagy informált személyeket, valamint minden más körülményt, amelyek segíthetik a cselekedet pontos megítélését.

A bejelentés formája nem kötött, ekképpen megtehető akár elektronikus úton, akár papíralapú dokumentumban, de szóban is. A szóbeli bejelentésről jegyzőkönyvnek kell készülnie.

(5) **Diszkrimináció tilalma:** Tilos a bejelentés miatti mindennemű előítélet, megtorlás vagy diszkrimináció alkalmazása.

(6) **Jóhiszeműség:** Minden olyan személynek, aki jogsértéssel kapcsolatos bejelentést nyújt be, megalapozott információval kell rendelkeznie az eset jogsértő jellegével kapcsolatban, de ~~emellett~~ a bejelentésnek nem kell bizonyítékokat tartalmaznia.

**Titkosság:** A bejelentő névtelenségét biztosítani szükséges, a bejelentő személyének védelmében, hogy aki jóhiszeműen jogsértést jelent, ne részesülhessen megtorlásban, zaklatásban vagy más, számára hátrányos következményben.

(7) **Bizottság létrehozása:** Az ügy súlyát mérlegelve a Mozgalom vezetője az ügy kivizsgálása érdekében bizottságot [a továbbiakban: Bizottság] állíthat fel, amely személyek segítenek az adott ügyben történő döntésben, ezáltal részt vesznek a tényállás tisztázásában, a felderített információk értékelésében, majd a kivizsgálás végeztével a szükséges intézkedésekre javaslatot tesznek. A Bizottság tagjai: a rendezvény Házigazdája, a Gyermekvédelmi felelős, a Központ üzemeltetés vezetője vagy annak delegáltja, szükség esetén külső szakértő (pszichológus, jogász, stb.)

## 5.3. A kivizsgálás

### 5.3.1. A tényállás tisztázása:

1. Kapcsolatfelvétel a bejelentővel:
2. Kapcsolatfelvétel a bejelentésben bántalmazóként megjelölt személlyel:
3. Vizsgálati irányok előzetes rögzítése: a Bizottság előzetesen feltételesen megállapítja az ügy súlyát, továbbá hogy az adott ügy mely jog- illetve (belső) szabályozási területeket érintheti potenciálisan.
4. Bizonyítékok gyűjtése:
5. Szakértő bevonása: (szükség és nyitottság esetén).

### 5.3.2. Az információk értékelése, intézkedések:

1. A sértett fél tájékoztatása a vizsgálat eredményéről és az azzal kapcsolatos intézkedésekről.
2. Következtetések megállapítása és a szükséges, esetleges változtatások indítványozása a Mozgalom további, az üggyel összefüggő tevékenységére vonatkozóan, a későbbi hasonló esetek elkerülése céljából.

A vizsgálat alatt minden információt elkülönítetten, bizalmasan és zártan, az abban érintett személyek személyiségi jogait tiszteletben tartva kell kezelni.

A vizsgálat eredményével kapcsolatos külső vagy belső kommunikációra, annak szükségszerűségét mérlegelve, mind az ártatlanság vélelmére, mind a személyiségi jogok védelmére tekintettel kerülhet sor.

# VI. ZÁRÓ RENDELKEZÉSEK

## 6.1. Monitoring

(1) A szabályzat hatálybalépését követően a Magyar Schönstatti Családmozgalom gyermekvédelmi felelőse figyelemmel kíséri, évente ellenőrzi és értékeli, hogy miként kerül alkalmazásra a jelen Szabályzat.

(2) A gyermekvédelmi felelős gondoskodik arról, hogy a szabályzat tartalmáról és az abban bekövetkezett változásokról, egyúttal az adott év gyermekvédelmi tárgyú eseményeiről évente egy alkalommal a Magyar Schönstatti Családmozgalom vezetőségének tájékoztatást nyújtson.

## 6.2. A Szabályzat felülvizsgálata

A Szabályzattal kapcsolatos ellenőrzési és értékelési tevékenységet évente, a Szabályzat felülvizsgálatát, és – amennyiben szükséges, úgy – módosítását, pedig legalább 3 évente kell végrehajtani.

## 6.4. A Szabályzat hatálya

A jelen Szabályzat 2024. 01.01. napjától, ezen időpont után az illetékes személyek által tudomásra jutott bántalmazások vonatkozásában, határozatlan időre hatályos.

A jelen Szabályzatban foglalt viszonyokat szabályozó *jogszabályok* – különös tekintettel a Gyermekvédelmi törvényre, valamint a Munka Törvénykönyvére – érvényesülését mindenkor lehetővé kell tenni.

A jelen Szabályzatban foglalt viszonyokat szabályozó más, a Magyar Schönstatti Családmozgalomnak valamint szervezeti egységeinek *belső normáit* a jelen Szabályzattal összhangban, e Szabályzat rendelkezéseire figyelemmel kell értelmezni.

**Kelt: Óbudavár, 2024. 01.01.**

**………………………………………………………**

**A Magyar Schönstatti Családmozgalom nevében**

**………………………………….**

# 1.sz melléklet: A gyermekfoglalkoztatókra vonatkozó szabályozás

**A gyermekfoglalkoztatók feladatai**

**a családnapok alatt**

1. **A családnapok általános napirendje** (a gyerekfoglalkoztatás szempontjából)

* 8 00 reggeli: *gyerekek a szülőkkel esznek*
* 9 00 szentmise, utána a *gyerekek átadása-átvétele*
* 10 00 előadások kávészünettel: ez idő alatt történik *a gyerekek foglakoztatása*
* 12 30 ebéd: *gyerekek a szülőkkel esznek*
* Délután szabadprogram: *gyerekek a szüleikkel töltik az időt*
* 18 00 vacsora: *gyerekek a szülőkkel esznek*
* Esti ima
* 19 30-tól gyerekek esti alvás-előkészületei, fektetése
* 20 30 esti beszélgetés a szülőknek: *a gyerekfoglalkoztatók esti felügyelete a beosztás és a családok igényei szerint*

1. A gyerekfoglalkoztatók munkáját, szolgálatát a házigazda, vagy az ezzel megbízott felnőt szervezi és ellenőrzi.
2. **Szolgálatuk rendjéről** a családnapok megkezdése előtt, vasárnap kora este kapnak tájékoztatást, amit tudomásul vesznek, ennek tényét jelképesen aláírásukkal jelzik.
3. A gyerekfoglalkoztatás „központja” **a kultúrház**, itt zajlik a gyerekek naponkénti átadása-átvétele és a gyerekprogramok többsége. A foglalkoztatók szolgálata 15 perccel korábban kezdődik, mint a program (hogy maradjon idő a szülőktől való elválásra) és ebédig tart.
4. A gyermekfoglalkoztatók felelőssége **a kultúrház rendjének**, az ott lévő eszközök, berendezések állapotának, épségének megőrzése és a rend fenntartása.
5. **A „kincstár”** (a kézműves anyagokat tartalmazó, elzárt raktár) kulcsát egy megbízott, nagyobb gyerekfoglalkoztató kezeli. Az anyagokat, eszközöket ő adja ki és vételezi vissza. Ez a személy lehet naponta más, de őt/őket a házigazda vagy a foglalkoztatásért felelős felnőt bízza meg a feladattal.
6. **Balesetmegelőzés**: a gyermekfoglalkoztatók kiemelt feladata és felelőssége a balesetek megelőzése. Különös figyelmet kell fordítaniuk a következőkre:

* a forgalmas útra nem visszük ki a gyerekeket
* a kultúrház kapuja mindig legyen zárva
* a játékokat, a játszóteret rendeltetésszerűen és a környezetre való tekintettel lehet használni (pl. foci az autók között)
* fára- és falmászás szülői hozzájárulással/engedéllyel lehetséges
* építési területeken a gyerekek nem tartózkodhatnak
* állatok etetése, simogatása a tulajdonos és a szülők engedélyével lehetséges

1. **Környezetünk megóvása**:

* a gyermekek foglalkoztatása az arra kijelölt helyeken, állandó felügyelet mellett történhet (kultúrház és környéke, focipálya, játszótér, Ozsvári és kiadványos terem)
* ügyeljünk a külső és belső terek tisztaságára
* óvjuk épített és természetes környezetünket, különösen azok rendeltetésszerű használatával (a virágokat ne tépjük le, ne tapossuk el, a sziklakert és a csobogó nem játszótér…)

1. **Gyermekvédelmi szabályzatunk** értelmében a gyermekfoglalkoztató:

* törekedjen arra, hogy a foglakoztatás légkörét a megbecsülés és bizalom jellemezze, tiszteletben tartva a rábízott gyerekek jogaikat és méltóságát
* szolgálati ideje alatt (és jellemzően a családnapok ideje alatt) nem dohányozhat, alkoholt és semmiféle tudatmódosító szert nem fogyaszthat
* sem lelki és/vagy verbális (szavakkal történő) módon nem bántalmazhatja, sértegetheti, fenyegetheti, gúnyolhatja ki a rábízott gyerekeket
* tiszteletben tartja a rábízott gyerekek intim szféráját és szégyenérzetük határait
* kerülje a szükségtelen és félreérthető testi érintkezést, kézfogást, ölelgetést, puszilgatást
* lehetőség szerint ne maradjon kettesben a rábízott gyerekkel (javasolt a kisebb csoportban történő foglalkoztatás, ellátás)
* szolgálata során mobil és egyéb okoseszközeit nem használhatja, a rábízott gyerekekről felvételt nem készíthet
* amennyiben a fentiekre vonatkozóan lát, tapasztal ilyen jellegű határátlépéseket a foglalkoztatás során, azt a lehető legrövidebb időn belül jelezze a gyerekfoglalkoztatással megbízott felnőtt, házigazda, vagy az üzemeltetésvezető felé.

1. **Általános elvárások:**

* A gyermekfoglalkoztatók szolgálatuk alatt ne egymással, hanem a rábízott gyerekkel foglalkozzanak.
* Legyenek proaktívak, tisztelettudók és azt elvárók, tudva, hogy a rájuk bízott gyerekeknek az itt töltött idő **egy életre szóló élmény lehet**, ami (és a családnapok sikere is) a gyerekfoglakoztatókon múlik.
* Amennyiben a gyerekfoglalkoztatók nem tudják a családnapok kereteit illetve fentiekben leírtakat betartani, haza kell őket irányítani.
* **Mindennemű kérdéssel**, probléma észlelésével -a nyugalom és a részvevők lelki békéjének megőrzése mellett- a gyerekfoglalkoztatással megbízott felnőtthöz, vagy a házigazdához vagy az üzemeltetésvezetőhöz (Anna és Bálint) kell fordulni.

-------------------------------------------------------------------------------------------------

*A fentieket megértettem, tudomásul vettem és minden igyekezetemmel betartom:*